**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO „SVEIKATOS PRIEŽIŪROS SPECIALISTŲ PRITRAUKIMAS Į PLUNGĖS RAJONO SAVIVALDYBĘ“ ĮGYVENDINIMUI**

2024 m. liepos 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 18 punktu, 15 straipsnio 4 dalimi, 2022–2030 metų Sveikatos priežiūros kokybės ir efektyvumo didinimo programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašu Nr. 25, patvirtintu Lietuvos Respublikos sveikatos apsaugos ministro 2022 m. gegužės 20 d. įsakymu Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ ir jį keitusiu sprendimu, Plungės rajono savivaldybės taryba nusprendžia:

1. Pritarti Plungės rajono savivaldybės administracijos projekto „Sveikatos priežiūros specialistų pritraukimas į Plungės rajono savivaldybę“ (toliau – Projektas) įgyvendinimui.
2. Sutikti, kad Projektas būtų įgyvendinamas su partneriais:
   1. VšĮ Plungės ligonine;
   2. UAB „Klinika Pulsas“;
   3. UAB „Plungės sveikatos centras“.
3. Padengti partneriui VšĮ Plungės ligoninei tenkančią netinkamų finansuoti, tačiau šiam Projektui įgyvendinti būtinų išlaidų dalį ir tinkamų išlaidų dalį, kurios nepadengia Projekto finansavimas.
4. Įpareigoti kitus Projekto partnerius padengti jiems tenkančias netinkamų finansuoti, tačiau šiam Projektui įgyvendinti būtinų išlaidų dalis ir tinkamų išlaidų dalis, kurių nepadengia Projekto finansavimas.
5. Įpareigoti Plungės rajono savivaldybės administraciją parengti su Projekto partneriais pasirašomą Projekto jungtinės veiklos (partnerystės) sutartį.
6. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti sprendimo 5 punkte nurodytą jungtinės veiklos (partnerystės) sutartį ir visus kitus Projektui įgyvendinti reikalingus dokumentus. Įgaliojimas galioja iki Projekto ataskaitinio laikotarpio po užbaigimo pabaigos.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

L. e. Strateginio planavimo ir investicijų skyriaus vedėjo pavaduotojo pareigas Ingrida Stanienė

Teisės, personalo ir civilinės metrikacijos skyriaus patarėja Donata Norvaišienė

Finansų ir biudžeto skyriaus vedėjo pavaduotoja Margarita Tamošauskienė

Savivaldybės gydytoja Oresta Gerulskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Strateginio planavimo ir investicijų skyriaus vyr. specialistė Toma Rupeikė

**STRATEGINIO PLANAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS ADMINISTRACIJOS PROJEKTO „SVEIKATOS PRIEŽIŪROS SPECIALISTŲ PRITRAUKIMAS Į PLUNGĖS RAJONO SAVIVALDYBĘ“ ĮGYVENDINIMUI“**

2024 m. liepos 9 d.

Plungė

**1. Parengto sprendimo projekto tikslai, uždaviniai.** Gauti Savivaldybės tarybos pritarimą Plungės rajono savivaldybės administracijos projekto „Sveikatos priežiūros specialistų pritraukimas į Plungės rajono savivaldybę“ (toliau – Projektas) įgyvendinimui.

VšĮ Centrinė projektų valdymo agentūra 2024 m. gegužės 31 d. paskelbė kvietimą Nr. 09-027-P „Sveikatos specialistų rengimas, pritraukimas“ teikti projektų įgyvendinimo planus iki 2024-08-31.

Projektų atrankos būdas – valstybinis planavimas.

Projekto vykdytojas – Plungės rajono savivaldybės administracija.

Projekto partneriai – (Sveikatos centre, funkcinio bendradarbiavimo būdu, dalyvaujančios Plungės rajono savivaldybės sveikatos priežiūros įstaigos (toliau – ASPĮ):

1. VšĮ Plungės ligoninė;
2. UAB „Klinika Pulsas“.
3. UAB „Plungės sveikatos centras“;

Projekto tikslas – pritraukti studijas baigusius sveikatos priežiūros specialistus į Plungės rajono savivaldybę, paskatinant juos dirbti ASPĮ.

Pagal patvirtintą 2022–2030 metų Sveikatos priežiūros kokybės ir efektyvumo didinimo programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ projektų finansavimo sąlygų aprašą Nr. 25 (toliau – Tvarkos aprašas) yra numatytas finansavimas sveikatos priežiūros specialistų rengimui, siekiant pritraukti sveikatos priežiūros specialistus darbui Sveikatos centre dalyvaujančiose ASPĮ. Pagal Tvarkos aprašą finansavimas skiriamas ne visoms studijų programoms, prioritetas teikiamas rezidentūros studijoms, bendrosios praktikos slaugos ir slaugos specialybėms. Numatomos specialistų skatinimo formos – studijų finansavimas ir stipendijų mokėjimas.

Pagrindinė skiriamo finansavimo sąlyga, kad specialistas, gavęs finansavimą, įsipareigoja ne trumpiau kaip 2 metus po studijų baigimo dirbti iš anksto suderintoje sveikatos priežiūros įstaigoje. Siekiant užtikrinti šios nuostatos įgyvendinimą, su tiesioginės naudos gavėjais bus pasirašomos sutartys. Projekte gali dalyvauti jau besimokantys gydytojai rezidentai, studentai, mokiniai. Asmenys studijas turi būti baigę ir įgiję kvalifikaciją ne vėliau kaip iki 2027 m. gruodžio 31 d.

Atsižvelgiant į finansavimo sąlygas, numatoma į Plungės rajono savivaldybę pritraukti 19 specialistų, iš jų: 5 šeimos gydytojus, 13 slaugos specialistų, 1 endodontologą. Planuojama finansuoti studijas bei skirti stipendijas specialistams iki 3 metų.

Planuojamų pritraukti sveikatos priežiūros specialistų pasiskirstymas pagal Projekto partnerius:

| **Projekto partneris** | **Specialistas** | **Skaičius** | **Skatinimo forma** | **Finansavimo trukmė** |
| --- | --- | --- | --- | --- |
| **VšĮ Plungės ligoninė** | Bendrosios praktikos slaugytojas | 5 | Studijų finansavimas | 3 metai |
| **UAB ,,Klinika Pulsas“** | Šeimos medicinos gydytojas | 3 | Studijų finansavimas | 2 metai |
| Bendrosios praktikos slaugytojas | 2 | Studijų finansavimas | 2 metai |
| **UAB ,,Plungės sveikatos centras“** | Šeimos medicinos gydytojas | 2 | Studijų finansavimas | 2 metai |
|  | Gydytojas endodontologas | 1 | Studijų finansavimas | 2 metai |
|  | Išplėstinės praktikos slaugytojas | 2 | Stipendijos skyrimas | 3 metai |
|  | Bendrosios praktikos slaugytojas | 3 | Stipendijos skyrimas | 3 metai |
|  | Slaugytojas | 1 | Stipendijos skyrimas | 3 metai |

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Sprendimo projektu nebus keičiamas įstatymo nuostatomis įtvirtintas teisinis reguliavimas.

**3. Kodėl būtina priimti sprendimą, kokių pozityvių rezultatų laukiama.** Priėmus sprendimą bus pritarta įgyvendinti Projektą ir bus galima teikti Projekto įgyvendinimo planą VšĮ Centrinei projektų valdymo agentūrai Projekto finansavimui gauti, kurio įgyvendinimo metu į Plungės rajono savivaldybę bus pritraukti sveikatos priežiūros specialistai, taip pagerinant Sveikatos centre teikiamas paslaugas.

**4. Lėšų poreikis ir finansavimo šaltiniai.**

Bendra projekto vertė 260 579,24 Eur.

Didžiausia galima Projekto finansuojamoji dalis sudaro 100 proc. visų tinkamų finansuoti Projekto išlaidų.

Savivaldybės biudžeto lėšų prisidėjimas nenumatomas.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Atsižvelgiant į Projekto partnerių pateiktą poreikį dėl planuojamų pritraukti specialistų, kuriems gali būti skiriamas finansavimas, projekto lėšos paskirstytos sekančiai:

VšĮ Plungės ligoninė – planuojamas pritraukti specialistų skaičius viso 5, planuojama išlaidų suma 44 250,00 Eur.

UAB „Klinika Pulsas“ – planuojamas pritraukti specialistų skaičius viso 5, planuojama išlaidų suma 68 774,00 Eur.

UAB „Plungės sveikatos centras“ – planuojamas pritraukti specialistų skaičius viso 9, planuojama išlaidų suma 130 508,00 Eur.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Taip* |  |
| *Finansams* | *Taip* |  |
| *Socialinei aplinkai* | *Taip* |  |
| *Viešajam administravimui* |  | *Nėra* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nėra* |
| *Administracinei naštai* | *Taip* |  |
| *Regiono plėtrai* | *Teigiamas* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Toma Rupeikė